b'\n_START_ARTICLE_\nPere \xc5\xa0imi\xc4\x87\n_START_PARAGRAPH_\nPere \xc5\xa0imi\xc4\x87, hrvatski gra\xc4\x91evinar i kulturni djelatnik u iseljeni\xc5\xa1tvu.\n_START_SECTION_\n\xc5\xbdivotopis\n_START_PARAGRAPH_\nOd 1951. do 1963. je radio u Ministarstvu javnih radova u Venezueli. Godine 1963. se odselio u \xc5\xa0panjolsku gdje je djelovao u nekoliko velikih gra\xc4\x91evinskih poduze\xc4\x87a u Barceloni, koja su izgradila niz zna\xc4\x8dajnih objekata, primjerice glavnu \xc5\xbeeljezni\xc4\x8dku postaju u katalonskoj metropoli. Intervenirao je u Katalonskoj enciklopediji kako bi se ukinula neznanstvena jedinica "srpsko-hrvatska literatura" pa je u izdanju spomenute enciklopedije iz 1989. izi\xc5\xa1la natuknica "croata, adj. literatura croata" s podatcima o suvremenoj hrvatskoj knji\xc5\xbeevnosti od skupine oko Krugova do emigrantske literature. Pisao je brojna pisma katalonskim novinama otkrivaju\xc4\x87i istinu o Hrvatskoj, \xc4\x8desto krivotvorenu jugoslavenskom promid\xc5\xbebom.'